open-index/open-wikipedia-markdown huggingface dataset:
Igor Kalinin

**Igor Olegovich Kalinin** (1995-yil 11-noyabrda tugʻilgan) — rossiyalik futbolchi, „Rostov“ klubida chap qanot himoyachisi sifatida oʻynaydi.

## Faoliyati
U Sevastopol № 5 sport maktabi va Mariupol FK Illichivets sport maktablari tarbiyalanuvchisidir. 

2014-yilda Qrimning Kerch shahri Rossiyaga qoʻshib olinganidan soʻng, Kalinin ham Rossiya pasportini oladi.

U 2014-yil 2-aprelda Ukraina Premer-ligasi doirasida „Sevastopol“ ga qarshi oʻyinda „Illichivets Mariupol“ safida debyut qilgan.

2015-yilning yanvar oyidan boshlab u Ukraina Premer-ligasining „Zorya Lugansk“ jamoasiga qoʻshiladi. 2015-yil dekabr oyida u aniqlangan tergov natijalaridan soʻng yoshlar terma jamoasi oʻyinlari natijalarini manipulyatsiya qilish boʻyicha tadbirlar tashkilotchisi deb topildi va klubni tark etdi.

2018-yilning 2-fevralida u „Krasnodar“ klubi bilan 4,5 yillik shartnoma imzoladi. 2018-yil 3-avgustda u oʻzaro kelishuvga koʻra „Krasnodar“ bilan shartnomasini muddatidan oldin tugatadi.

2018-yilning 20-sentyabrida u Qozonning „Rubin“ klubi bilan 3 yillik shartnoma imzoladi.

2019-yil 14-iyun kuni u Moskvaning „Dinamo“ klubi bilan 3 yillik shartnoma imzoladi. U 2019/20 yilgi mavsumning birinchi yarmida Rossiya kubogida bor yoʻgʻi bir marta maydonga tushadi. 2020-yil fevral oyida u Tambov FC qarshi oʻyinda 2020 FNL kubogidagi oʻyinlarini boshladi. 2020-yil 21-fevraliga kelib esa sotib olish sharti bilan „Ural Yekaterinburg“ klubiga ijara asosida oʻtadi. Ijara muddati 2020-yil 28-iyulda uzaytiriladi. 2020—2021-yilgi mavsum oxirida ijara shartnomasini sotib olish shartnomasiga almashtirishadi.

2021-yil 12-iyunda u „Rostov“ klubi bilan 5 yillik shartnoma imzolaydi.

### Faoliyati statistikasi

## Manbalar
Takaharu Furukawa

**Takaharu Furukava** (Furukawa Takaharu, 1984-yil 9-avgustda Aomori shahrida tugʻilgan) – yaponiyalik sportchi. U kamondan otish boʻyicha musobaqalarda qatnashadi. 2012 yilgi Yozgi Olimpiya oʻyinlarida u erkaklar oʻrtasidagi yakkalik bahslarida kumush medalni qoʻlga kiritadi.

Furukawa 20040yilgi Yozgi Olimpiya oʻyinlarida erkaklar oʻrtasida oʻq otish boʻyicha ishtirok etgan. U birinchi oʻyinida gʻalaba qozonib, 1/8 finalga yoʻl oldi. Ikkinchi bosqichda u magʻlub boʻldi. Uning yakuniy reytingi umumiy hisobda 22-oʻrinni egalladi. Furukava, shuningdek, 2004 yilgi Yozgi Olimpiya oʻyinlarida kamondan otish boʻyicha 8-oʻrinni egallagan Yaponiya erkaklar jamoasi aʼzosi edi. Furukava 2006 yil noyabr oyida Yamaguchida kamondan otish boʻyicha 2006 yilgi butun Yaponiya milliy chempioni boʻlgan.

## 2008-yil yozgi Olimpiya oʻyinlari
2008 yilda Pekinda boʻlib oʻtgan Yozgi Olimpiada oʻyinlarida Furukava oʻzining reyting bosqichini jami 663 ochko bilan yakunladi va bu unga birinchi bosqichda Maksim Kunda bilan toʻqnash kelgan final musobaqasi uchun 17-oʻrinni egalladi. Kunda bor-yoʻgʻi 48-raqam boʻlishiga qaramay, u Furukava bilan tenglasha oldi va ikkala kamonchi ham 111 ball toʻpladi. Qoʻshimcha raundda Furukava 18 ochko toʻpladi, ammo Kunda 19 ochko toʻplagani uchun keyingi bosqichga chiqadi. 

## 2012-yil yozgi Olimpiya oʻyinlari
2012 yilda Londonda boʻlib oʻtgan Yozgi Olimpiada oʻyinlarida Furukava oʻzining reyting bosqichini 679 ball bilan yakunladi, bu musobaqada 5-oʻrinni egalladi. U oltin medal raundiga yoʻl oldi va u yerda janubiy koreyalik O Jin-Xyek bilan toʻqnash keldi. O Jin-Xyek Furukavaning biriga yettita set ochko toʻplaganidan soʻng, Oh-Jin Xyek oltin, Furukava kumush medal bilan taqdirlanadi. 

## 2020-Yozgi Olimpiya oʻyinlari
Furukawa yaponiyalik erkaklar terma jamoasi tarkibida ham, yakka tartibda ham bronza medallarini qoʻlga kiritadi. 

## Manbalar

## Havolalar
* Takaharu Furukawa at the World Archery Federation
* Takaharu Furukawa at Olympedia
* Takaharu Furukawa at Olympics.com
Ralph Priso

**Ralph Priso** *(talaffuzi: Ralf Prizo)*(2002-yil 2-avgustda tugʻilgan) — kanadalik futbolchi, Kolorado Rapids Oliy ligasi futbol klubida yarim himoyachi sifatida oʻynaydi.

## Yoshlik yillari
U oʻn bir yoshida Shimoliy Toronto Nitrosga koʻchib oʻtishdan oldin toʻrt yoshlaridan boshlab Clairlea-Westview SC bilan futbol oʻynashni boshladi. 2016-yilda Ralph Priso Adidasning Elite Soccer dasturiga taklif qilindi. Ralph Priso 11, 12 va 13 yoshlarida Toronto FK akademiyasida oʻqiyotganligi sababli dasturda qatnasha olmadi.

## Klub faoliyati
2018-yilda Ralph Priso Toronto FC III bilan Ontario 1-ligasida yarim professional sifatida oʻynadi va oltita oʻyinda maydonga tushdi. Ralph Priso oʻzining ilk golini 2018-yil 17-iyulda „Darbee“ ga qarshi oʻyinda urgan. 2019-yil 5-martda Ralph Priso birinchi professional shartnomasini imzoladi va Toronto FC IIga USL League One ga qoʻshildi. Uning debyut professional chiqishi 2019-yil 17-avgustda Richmond Kickersga qarshi oʻyinda maydonga tushganida boʻldi.

### Toronto FC
2020-yil 14-oktabrda Ralph Priso birinchi jamoa Toronto FC bilan shartnoma imzoladi va TFC akademiyasining mahalliy oʻyinchi sifatida shartnoma imzolagan 25-oʻyinchisi boʻldi. Ralph Priso oʻzining debyutida 24-oktyabr kuni Filadelfiya Unionga qarshi oʻyinda Nik DeLeon oʻrniga maydonga tushdi. 2021-yilda baʼzi oʻyinlar uchun ikkinchi jamoaga ijaraga berildi. 2021-yil 21-iyulda Ralph Priso New York Red Bulls jamoasiga qarshi oʻyinda (1:1) „Toronto“ klubidagi ilk golini kiritdi.

### Colorado Rapids
2022-yil iyul oyida Priso Toronto FCdan MLSdagi hamkasbi Colorado Rapids jamoasiga Mark Entoni Kalening oʻrniga almashtirildi.

## Xalqaro maydonda
2016-yilda 13 yoshida Ralph Priso Kanada yoshlar dasturida murabbiy Ante Jazich qoʻl ostida debyut qildi. Ralph Priso 2017-yilgi CONCACAF 15 yoshgacha boʻlgan oʻgʻil bolalar chempionatida Kanadani himoya qilgan va jamoa sardori sifatida oʻynagan. Ralph Priso 2019-yilgi CONCACAF U-17 chempionati va 2019-yilgi FIFA U-17 Jahon chempionatida Kanada U17 jamoasida oʻynagan. Ralph Priso 2021-yilning yanvarida Kanada terma jamoasi lageriga chaqirilgan edi.

## Shaxsiy hayoti
Prisoning ota-onasi asli kamerunlikdir. Ralph Priso Toronto FC II futbolchisi Ugo Mbonguening akasi hisoblanadi.

## Faoliyat statistikasi

### Klub

## Yutuqlari
**Toronto FC**

* Kanada chempionati: 2020

## Manbalar

## Havolalar

* Ralph Priso at USL League One
* Ralph Priso at the Canadian Soccer Association
Kosovar Sadiki

**Kosovar Sadiki** (*Talaffuzi: Kasovar Sadiki)* (1998-yil 27-avgustda tug'ilgan) - kanadalik professional futbolchi, Italiya Serie C  "Virtus Entella" klubida markaziy himoyachi sifatida o'ynaydi.

## Klub faoliyati

### Finn Harps
2020-yil 23-yanvarda Sadiki 2020-yilgi mavsum oxirigacha Irlandiya Premer-divizioni Finn Harps klubiga ijaraga berildi. 2020-yilning 14-fevralida  Kosovar Sadiki Sligo Roversga qarshi o‘z uyida 1:0 hisobida g‘alaba qozongan o‘yinda asosiy tarkibda debyut qildi.

2020-yil iyul oyida Sadiki asosiy klubi Hiberniandan ozod etilganidan keyin Irlandiya Premer-divizioni Finn Harps klubiga qaytdi. 2020-yilning 1-avgustida  Kosovar Sadiki “Shamrok Rovers”ga qarshi o‘yinda debyutini o‘tkazdi. Asosiy tarkibda maydonga tushdi va safardagi 3:1 hisobidagi mag‘lubiyatda jamoasining yagona goliga assistentlik qildi.

### Virtus Entella
2022-yil 4-yanvarda Sadiki C Seriya klubi Virtus Entella bilan ko'p yillik shartnoma imzoladi. O'n sakkiz kundan so'ng,  Kosovar Sadiki Gubbioga qarshi liga o'yinida birinchi marta Virtus Entella o'rinbosar sifatida tayinlandi. Uning Virtus Entella bilan debyuti o'n bir kundan keyin Montevarchiga qarshi o'z uyida 5:1 hisobida g'alaba qozonganidan so'ng asosiy tarkibda qayd etilgan.

## Xalqaro maydondagi faoliyati
2015-yildan 2018-yilgacha Sadiki yoshlar xalqaro miqyosida Kanadaning bir qismi bo'lgan, mos ravishda U17, U20 va U23 jamoalari tarkibida bo'lgan va  Kosovar Sadiki bu jamoalar bilan yettita o'yin o'tkazib, ikkita gol urgan. Shuningdek,  Kosovar Sadiki 2015-yilgi CONCACAFU-17 chempionatida, 2017-yilgi CONCACAF U-20 chempionatida va 2018-yil Tulon turnirida o'ynagan.

## Shaxsiy hayoti
Sadiki Germaniyaning Moers shahrida tug'ilgan va asli  Kitchener Ontariodan bo`lgan, kosovolik alban ota-onasi qo`lida o'sgan.  Kosovar Sadiki Kanada, Kosova, Albaniya, Germaniya va Shvetsiya pasportlariga ega.

## Manbalar
Riku Miura

**Riku Miura** (; tugʻ.2001-yil 17-dekabr,Takarazuka) — yaponiyalik figurali uchuvchi, Ryuichi Kihara bilan juftlik konkida uchishda ishtirok etadi. Miura va Kixara jamoaviy bahslarda Olimpiada bronza medali sovrindori (2022-yil), Jahon chempionati kumush medali sovrindori (2022-yil), konkida uchish boʻyicha Yaponiya chempioni.

## Hayoti
Miura 2001-yil 17-dekabrda Takarazukada tugʻilgan.

Boʻsh vaqtida karate bilan shugʻullanadi. Uning figurali uchish kumiri xitoylik ikki karra jahon chempioni Sui Venjingdir.

## Martaba

### Itihasi bilan hamkorlik
Miura va Shoya Itixasi toʻrtta ISU chempionatida Yaponiyani himoya qilishdi. Ular 2018-yilda Taypeyda oʻtkazilgan Toʻrt qitʼa chempionatida va 2018-yilda Sofiyadagi oʻsmirlar oʻrtasidagi jahon chempionatida oʻninchi oʻrinni egalladilar. 2019-yil iyul oyida juftlik ajralishdi.

### Kihara bilan hamkorlik

#### 2019/2020-mavsum
2019-yil avgust oyida Riku Miura Ryuichi Kihara bilan juft boʻldi. Shu bilan birga, juftlik Bruno Markotte, Megan Duhamel va Brayan Sheyls rahbarligida Okvillga mashgʻulotlarga borishdi.

Miura va Kihara oʻzining xalqaro debyutini 2019 NHK Trophy musobaqasida oʻtkazdi va u yerda beshinchi oʻrinni egalladi. Ular 2020-yilgi Yaponiya chempionatida qatnashgan yagona juftlik edi.Qisqa dasturda konkida uchuvchilar ikki marta yiqildilar, ammo erkin konkida 116,16 ball bilan muvaffaqiyatliroq chiqdilar.

2020-yilgi Toʻrt qitʼa chempionatida sakkizinchi oʻrinni egallaganidan soʻng, Miura va Kihara Monrealda boʻlib oʻtadigan Jahon chempionati uchun Yaponiya terma jamoasiga kiritildi, biroq u koronavirus pandemiyasi tufayli bekor qilindi.

#### 2020/2021
Miura va Kihara „Skate Canada 2020“ uchun eʼlon qilindi, ammo bu turnir davom etayotgan pandemiya tufayli bekor qilindi. Biroq, ular Stokgolmda boʻlib oʻtgan jahon chempionatida qatnashib, oʻninchi oʻrinni egalladilar. 2021-yilgi jamoalar oʻrtasidagi jahon chempionatida ular jamoaviy bronza medalini qoʻlga kiritgan boʻlsa, juftlik bahslarida ikkala dastur boʻyicha uchinchi oʻrinni egalladi va jami shaxsiy rekordlarini yaxshiladilar.

## Natijalar

### Kihara bilan

### Itihasi bilan

## Manbalar
Piao Cheng

**Piao Cheng** () (1989-yil 21-avgustda tugʻilgan) — kelib chiqishi koreys millatiga boʻlgan xitoylik futbolchi, hozirda Xitoy Superligasida „Beyjing Guoan“ jamoasida oʻynaydi. Xalqaro maydonda Xitoy terma jamoasi sharafini himoya qiladi.

## Klubdagi faoliyati
Piao Cheng professional futbolchilik faoliyatini ikkinchi divizion vakili Yanbian FC jamoasida boshlagan va 2007-yilda ularning asosiy jamoasiga kiritilgan. 2007-yil 18-avgustda Shanhai Stars jamoasiga qarshi oʻyinda (2:1) oʻzining professional faoliyatidagi birinchi golini urgan va bu gol jamoaga gʻalaba keltirgan. Keyin u oʻzini jamoada asosiy futbolchi sifatida koʻrsatgan va 2008-yilning iyul oyida Xitoyning 20 yoshgacha boʻlgan terma jamoasiga chaqiruv olgan.  Piao „Yanbian“ klubidagi faoliyati davomida grand klublar eʼtiborini  oʻziga qaratgan va Pia uchun Xitoy Super ligasininng bir nechta jamoalari kurash boshlagan edi. Oxir oqibat Piao 2011-yilning 25-fevralida Xitoy Superligasi vakili „Beijing Guoan“ bilan 3 million yuan evaziga shartnoma imzolagan.

## Xalqaro faoliyati
Piao 2008-yilgi Osiyo U-19 chempionatida ishtirok etish uchun Xitoy U 19 terma jamoasidan chaqiruv olgan va musobaqadagai barcha oʻyinda maydonga tushgan. U Xitoyning 20 yoshgacha boʻlgan terma jamoasiga ham chaqirilgan. Turnir davomida uchta oʻyinda maydonga tushib, bitta gol urgan. Xitoy 2008-yilning 8-noyabrida chorak finalda Oʻzbekistondan penaltilar seriyasida magʻlub boʻlgan. Piao Xitoy terma jamoasidagi debyutini 2015-yilning 31-martida Tunisga qarshi oʻyinda (1:1) oʻtkazgan.

## Faoliyat statistikasi

### Klub statistikasi

### Xalqaro statistika

## Yutuqlar

### Klub
**Beijing Guoan**

* Xitoy FA kubogi : 2018

## Manbalar
Margo Hayes

**Margo Hayes** ( 1998-yil 11-fevralda Boulderda, Kolorado, AQShda tugʻilgan) amerikalik togʻ alpinist. U 9a+ marshrutini bajargan birinchi ayol sifatida tanilgan (Siurana, Ispaniya).

## Biografiyasi
Gimnastikachi sifatida Margo 10 yoshida togʻ sportiga mashgʻulotlarni boshladi va koʻp oʻtmay, 2008-yilda u Boulderda yoshlar uchun toqqa chiqish boʻyicha *Team ABC* dasturiga qoʻshildi.

2017-yil 26-fevralda Xeys 9a+ toifasidagi marshrutni (Siurana, Ispaniya) toifasini bosib oʻtgan birinchi ayol boʻldi. Ammo 2017-yil noyabr oyida ayol koʻtarilgan eng qiyin toqqa chiqish yoʻnalishi 9b toifali marshrut edi (Ispaniyaning Villanueva del Rosario shahridagi *La Planta de Shiva*, birinchi koʻtarilish  tomonidan amalga oshirildi). Yana ikkita alpinist — Asima Shiraishi va  - 9a / 9a + ni zabt etganiga qaramay, Margot *La Rambla* koʻtarilishi tasdiqlangan marshrut 9a+ boʻlgan ayolning birinchi koʻtarilishidir.

AQSh toqqa chiqish boʻyicha milliy terma jamoasi aʼzosi sifatida Margo Xalqaro sport toqqa chiqish federatsiyasi shafeligida oʻtkaziladigan musobaqalarda toqqa chiqishning uchta yoʻnalishi boʻyicha (qiyinlik, tezlik va bouldering) ishtirok etadi. 2015-yilda Arkoda (Italiya) boʻlib oʻtgan yoshlar oʻrtasidagi jahon chempionatida qiz qiyinchilik va tosh yugurishda sloveniyalik  qoʻlga kiritdi

2016-yilda Xitoyning Guanchjou shahrida boʻlib oʻtgan yoshlar oʻrtasidagi jahon chempionatida Margo oʻsmirlar toifasida ishtirok etdi, u yerda qiyinchilik va bouldering boʻyicha gʻolib chiqdi, tezlik boʻyicha 15-oʻrinni egalladi va yakunda umumjamoa hisobida birinchi boʻldi. Oʻsha yili Xeys  dan 14 ta 5.14 marshrutni (8b+ va undan qattiqroq) muvaffaqiyatli koʻtarilgani uchun *Oltin Piton mukofotini* oldi.

## Yutuqlar

*  IFSC World Youth Championships 2016
*  USA Climbing: Sport & Speed Youth National Championships 2016
*  IFSC World Youth Championships 2015
*  USA Climbing: Sport & Speed Youth National Championships 2015

## Eʼtiborli koʻtarilishlar

* 2017-yil 24-sentyabr —  (9a+) marshrutining birinchi ayol chiqishi.
* 2017-yil, 26-fevral — tasdiqlangan 9a+ marshrutining birinchi ayol chiqishi (La Rambla, Siurana, Ispaniya). 2015-yilda Ashima Shiraishi ikkita marshrutga chiqdi (*Open Your Mind Direct R1* va *Ciudad de Dios*, Santa Linya, Ispaniya), ular dastlab 9a, ehtimol 9a+ deb baholangan, ammo keyinchalik bu marshrutlar baʼzi alpinistlar tomonidan 9a baholangan va hozircha bu yoʻnalish boʻyicha kelishuvga erishilmagan..

## Manbalar

## Havolalar

* Shaxsiy sayt 
* Xalqaro sport toqqa chiqish federatsiyasi veb-saytidagi profil
Nurislam Sanayev

**Artas Valentinovich Sanaa** (; tugʻ. 1991-yil 9-fevral, Chadan, Tiva ASSR, RSFSR), keyinroq **Nurislam Valentinovich Sanayev** — qozogʻistonlik erkin kurashchi, 57&nbsp;kg gacha vazn toifasida, Qozogʻiston terma jamoasi aʼzosi. 2020-yilgi Yozgi Olimpiada oʻyinlari bronza medali sovrindori. 2018-yilgi Jahon chempionati kumush medali, 2019-yilgi Jahon chempionati bronza medali sovrindori, Osiyo chempioni.

## Faoliyati
1991-yilda Chadanda (hozir Tiva, Rossiya) tugʻilgan. 2012-yilda u xalqaro turnirda debyut qilgan. Rossiya terma jamoasi tarkibida nufuzli xalqaro turnirlarda qatnashib, ularda kumush medallarni qo‘lga kiritdi.

2014-yilda Dinmuhammed Kunayev sovrinlari uchun o‘tkazilgan xalqaro turnir natijalariga ko‘ra, Qozog‘iston va Rossiya federatsiyalari o‘rtasida Artas Sananing Qozog‘iston terma jamoasi safida o‘ynashi bo‘yicha kelishuv tuzilgan edi. 2015-yilda Qozogʻiston Prezidenti kubogining bronza medali sovrindori boʻldi, shuningdek, Qozogʻistonning 2016-yilgi Yozgi Olimpiada oʻyinlariga yagona litsenziyasini qoʻlga kiritib, Jahon chempionatida 5-oʻrinni egalladi.

Rio-de-Janeyrodagi Olimpiadada Qozog‘iston terma jamoasi safida o‘ynashdan oldin o‘sha paytga qadar jahon reytingida 8-o‘rinni egallab turgan Artas Sanaa islomni qabul qilib, ismini va familiyasini qozoqchaga o‘zgartirib, Nurislam Sanayev bo‘ldi, ammo Olimpiadaning oʻzida u faqat 12-oʻrinni egallashi mumkin edi. 2017-yilda Osiyo chempionati bronza medalini qo‘lga kiritgan bo‘lsa, 2018-yilda Osiyo chempioni bo‘ldi.

2018-yilda Budapeshtda (Vengriya) boʻlib oʻtgan Jahon chempionatida u finalda rossiyalik sportchi Zaur Uguevga yutqazib, kumush medalni qoʻlga kiritgan edi. 2019-yilda Nur-Sultonda boʻlib oʻtgan Jahon chempionatida bronza medalini qoʻlga kiritdi.

2021-yilda u „Matteo Pellicone Ranking Series 2021“ turnirida 57&nbsp;kg gacha vazn toifasida oltin medalni qoʻlga kiritdi. 2021-yilda Tokioda (Yaponiya) Yozgi Olimpiada oʻyinlarida u yarim finalgacha etib borgan va u yerda hindistonlik sportchi Ravi Kumar Dahiyaga yutqazgan. Bu jangda Sanayev tutqichdan chiqib ketmoqchi boʻlib raqibining oʻng qoʻlining bisepsini tishlab oldi. Sanayev bu xatti-harakati uchun koʻpchilik tomonidan qoralandi, ammo rasmiy oqibatlar yoʻq edi, Birlashgan jahon kurashi (UWW) tishlashni „ixtiyorsiz reaktsiya“ deb hisobladi.

## Medal natijalari

### Yozgi Olimpiada oʻyinlari

### Osiyo chempionati

## Mukofotlar
* „Kurmet“ ordeni (2021-yil 13-avgust)

## Manbalar
Haji Aliyev

**Hoji Azer oʻgʻli Aliyev** (; 1991-yil 21-aprel, Naxichevan, Ozarbayjon SSR) — ozarbayjonlik erkin kurashchi, 60&nbsp;kg gacha va 65&nbsp;kg gacha vazn toifasida, Ozarbayjon terma jamoasi aʼzosi. Uch karra Jahon chempioni (2014, 2015, 2017), uch karra Yevropa chempioni (2014, 2018, 2019), 2015-yilgi Yevropa oʻyinlari va 2019-yilgi Yevropa oʻyinlari gʻolibi. 2016-yilgi Yozgi Olimpiada oʻyinlari bronza medali sovrindori va 2020-yilgi Yozgi Olimpiada oʻyinlari kumush medali sovrindori. Bokuning „Neftchi“ klubida oʻynaydi. Shaxsiy murabbiy — Elman Azimzade.

## Faoliyati
1991-yil 21-aprelda Hoji Aliyev Ozarbayjon SSRning Naxichevan shahrida tug‘ilgan. 1997-2008-yillarda Naxichevan shahrida joylashgan 12-sonli o‘rta maktabda o‘qigan. Hoji Aliyevning otasi Azer Aliyev erkin kurash bo‘yicha murabbiy bo‘lgani uchun o‘g‘lini katta sportda ko‘rishni orzu qilgan. Aliyev esa 1999 yilda akasi Yashar Aliyev bilan birgalikda kurash bilan shugʻullana boshlagan. Yashar Aliyev oiladagi birinchi muvaffaqiyatga erishib, 2013-yilgi Yevropa chempionatining bronza medali sovrindoriga aylandi.

2004-yildan Hoji Aliyev Elman Azimzoda rahbarligida mashg‘ulot o‘tkaza boshladi. 2008-yilda Aliyev Ozarbayjon Davlat Jismoniy tarbiya va sport akademiyasiga oʻqishga kirdi va uni 2012-yilda tugatdi. Oʻsha yili Aliyev Turkiyada oʻtkazilgan yoshlar oʻrtasidagi „Victory Cup“ turnirida bronza medalini qoʻlga kiritib, ilk muvaffaqiyatiga erishdi. Shundan soʻng Hoji Aliyev yoshlar oʻrtasidagi Yevropa chempionati va Ozarbayjon oʻsmirlar chempionatining kumush medali sovrindori boʻladi. Shuningdek, mamlakatimiz miqyosida o‘tkazilgan bir qator turnirlar g‘olibi bo‘ldi. 2009-yilda 18 yoshida Hoji Aliyev finalda Yevropaning amaldagi chempioni Zelimkhan Huseynovni mag‘lub etib, Ozarbayjon kubogini qo‘lga kiritdi va terma jamoaga taklif qilindi.

2015-yil 29-iyunda Ozarbayjon prezidenti Ilhom Aliyev birinchi Yevropa o‘yinlari g‘oliblari va Ozarbayjonda sportni rivojlantirishga katta hissa qo‘shgan shaxslarni taqdirlash to‘g‘risidagi farmonni imzoladi. Hoji Aliyev birinchi Yevropa oʻyinlaridagi ulkan yutuqlari va Ozarbayjonda sportni rivojlantirishdagi xizmatlari uchun "Taraqqi" medali bilan taqdirlangan.

## Manbalar
Germaniya Demokratik Respublikasi fuqarolik pasporti

**Germaniya Demokratik Respublikasi fuqarolik pasporti** (shuningdek, **Sharqiy Germaniya fuqarolik pasporti**) — sobiq Germaniya Demokratik Respublikasi (odatda Sharqiy Germaniya deb ataladi) fuqarolariga xalqaro sayohat qilish uchun berilgan shaxsni tasdiqlovchi hujjat. 1990-yil oktyabr oyida Germaniya qayta birlashganidan barcha Germaniya fuqarolariga Germaniya pasportlari berildi.

## Umumiy maʼlumotlar
1989-yilgi *[[The Washington Post|Washington Post]]* xabariga koʻra, Sharqiy nemislarning atigi 25 foizi pasport egalari edi.

1957-yilda Sharqiy Germaniya pasporti qonuniga koʻra, Sharqiy Germaniya fuqarolari chet elga, shu jumladan Gʻarbiy Germaniya va Gʻarbiy Berlinga sayohat qilish uchun viza olishlari shart edi. Sharqiy Germaniyadan tashqariga ruxsatsiz sayohat qilganlik uchun jazo qamoq edi.

Ular sayohatdan qaytganlaridan soʻng, pasportlar topshirilishi kerak edi.

## Pasport turlari
Pasportlarning kamida toʻrt turi mavjud edi: chet davlat, xizmat, standart va diplomatik

Standart pasportlar ko‘k rangda bo‘lsa, chet davlat va xizmat pasportlari yashil rangning turli tuslarida bo‘lgan. Diplomatik pasportlar qizil rangda edi.

## Tillar

Sharqiy Germaniya pasportlarida nemis, fransuz, ingliz va rus tillaridagi matn mavjud edi. Biroq, 1988-yilda yoki shu yil atrofida qayta koʻrib chiqilgandan soʻng, ingliz tili pasportdan olib tashlangan.

## Pasport yozuvi
Sharqiy Germaniya pasportlarida quyidagi yozuv mavjud edi:

:: *Tashqi ishlar vazirligi mamlakat ichkarisida va xorijdagi barcha organlardan ushbu pasport egasiga erkin sayohat qilishiga ruxsat berishni hamda unga har qanday yordam berliishini va himoya qilinishini soʻraydi.*

1989-yil oxiridan mamlakatning 1990-yil oktyabrida qulashigacha chiqarilgan versiyalarda eslatma yoʻq.

## Qayta birlashgandan keyin
1990-yil oktyabr oyida qayta birlashgandan soʻng, Birlashish shartnomasi Sharqiy Germaniya pasportlari 1995-yil 31-dekabrgacha amalda boʻlishini koʻrsatdi. Ushbu sanadan keyin Sharqiy Germaniya pasportlari identifikatsiya qilish uchun yaroqsiz boʻlib, fuqarolar nemis pasportlaridan foydalanishlari kerak edi.

## Manbalar
Ravi Kumar Dahiya

**Ravi Kumar Dahiya** (; tugʻ. 1997-yil 12-dekabr, Nahri, Sonipat tumani, Xaryana, Hindiston) — hindistonlik erkin kurashchi, 57&nbsp;kg gacha vazn toifasida, Hindiston terma jamoasi aʼzosi. Jahon chempionati sovrindori, uch karra Osiyo chempioni. 2020-yilgi Yozgi Olimpiada oʻyinlari kumush medali sovrindori.

## Karyera
Hindistonga koʻplab yuqori toifali kurashchilarni bergan Xaryana shtatida tugʻilgan uning yoshligidan kurash bilan shugʻullanishi tabiiy edi. 10 yoshida u Nyu Deliga koʻchib oʻtdi va u yerda unga Chhatrasal stadionida xona berildi, unda uning hamyurti, Sonipat tumanida tugʻilgan Yogeshwar Dutt (ikki karra Osiyo chempioni va 2012-yilgi Yozgi Olimpiada oʻyinlari bronza medali sovrindori). Dahiya Satpal Singh qoʻl ostida mashq qildi.

2013-yil iyun oyida Ulan-Batorda (Mongoliya) Ravi Dahiya yoshlar oʻrtasidagi Osiyo chempionatining kumush medali sovrindori boʻldi. 2015-yilning iyun oyida Myanmada oʻsmirlar oʻrtasida Osiyo chempioni boʻldi. Oʻsha yili sentyabr oyida Braziliyada o‘tkazilgan o‘smirlar o‘rtasidagi Jahon chempionatida u finalda ozarbayjonlik Mahir Amiraslanovga yutqazib, kumush medalni qo‘lga kiritdi. 2018-yilda noyabr oyida Buxarestda (Ruminiya) u birinchi o‘rin uchun kurashda yaponiyalik Toshiro Xasegavaga yutqazib, U23 yoshlar o‘rtasidagi Jahon chempionatining kumush medali sovrindoriga aylandi.

2019-yil aprel oyida u kattalar o‘rtasidagi Osiyo chempionatida debyut qildi va bronza uchun kurashda yaponiyalik Yuki Takahashiga yutqazib, 5-o‘rinni egalladi. 2019-yil sentyabr oyida Nur-Sultonda boʻlib oʻtgan Jahon chempionatida bronza medali sohibi boʻldi va bu unga 2020-yilda Tokioda boʻlib oʻtadigan Olimpiada oʻyinlarida qatnashish huquqini berdi. 2020-yilda kattalar o‘rtasida Osiyo chempioni bo‘ldi, bir yildan keyin esa bu muvaffaqiyatini takrorladi.

2021-yil 5-avgustda Tokioda (Yaponiya) Yozgi Olimpiada o‘yinlarida u finalda rossiyalik Zaur Uguevga yutqazib, kumush medalni qo‘lga kiritdi.

## Medal natijalari

### Yozgi Olimpiada oʻyinlari

### Osiyo chempionati

## Manbalar
Aya Ueto

**Aya Ueto** (yaponcha: 上戸 彩 , tugʻ. 1985-yil 14-sentyabr, Tokio) — yapon pop qoʻshiqchisi, musiqachi, model va aktrisa sifatida tanilgan.

## Hayoti va ijodi
Hatto bolaligida ham onasi Aya Uetoni televizordagi martaba uchun tayyorlagan. 1997-yil avgust oyida qiz yettinchi goʻzallik *Zen-Nihon* () tanlovida ishtirok etdi va hakamlar hay’atining maxsus sovrinini qoʻlga kiritdi. Shundan soʻng u reklama biznesida ishlay boshlaydi. 1999- yilda Aya Mami Nejiki, May Fujiiya va Manami Nishivaki bilan birgalikda *Z-1* pop guruhini (J-Pop) yaratdi, ular beshta singl yozganidan keyin tarqalib ketdilar. 2001-yilda Aya Pony Canyon bilan shartnoma imzoladi va oʻzining yakkaxon martabasini boshladi. Aya Uetoning 2002-yil avgust oyida chiqarilgan birinchi yakkaxon singli *Pureness* ajoyib muvaffaqiyatga erishdi va Oricon Singles Chartda 4-oʻrinni egalladi. 2003-yil mart oyida chiqarilgan Uetoning birinchi albomi „*Ayaueto“* 2003- yilgi Yaponiya albomlar jadvalida 5 oʻrinni egalladi. Keyinchalik, Aya Ueto koʻplab yangi singllar va yangi albomlarni chiqaradi.

Aktrisa sifatida u birinchi marta 2000-yilda Fuji televideniyesi uchun Yosuke Eguchi rolini oʻynagan *Namida o fuite* teleserialida paydo boʻldi. Televiziondagi boshqa seriallarda ishtirok etish Aya Uetoni keng ommalashtirdi. 2004-yilda *Ace o Nerae* manga seriyasining televizion versiyasida qiz asosiy rolni oʻynadi — tennischi Xiromi Oki boʻlib. Ueto ushbu serial uchun „*Ai no tame ni“ hamrohlik singlini yozmoqda*, Oricon versiyasining singl chartida oltinchi oʻrinni egallagan va sotuvlar hajmi boʻyicha qoʻshiqchining shu paytgacha eng muvaffaqiyatli „*Pureness*“ singlini (100 000 tagacha disk sotilgan) ortda qoldirgan. „*Ai no tame ni“ yaratilganidan bir oy oʻtgach* ushbu qoʻshiq bilan albom chiqarildi, u ham Oricon roʻyxatida oltinchi oʻrinni egalladi.

2003-yilda Aya Ueto Ryuxey Kitamuraning "*Azumi* " filmida rol oʻynadi, bu Yu Koyamaning oʻrta asr Yaponiyasi, oʻn yetim bolalar va jang sanʼati haqidagi manga seriyasining kino versiyasi edi. Ushbu roli uchun Ueto *eng yaxshi yosh ijrochi* va *eng mashhur aktyor* kabi nominatsiyalar boʻyicha Yaponiya kino akademiyasining mukofotiga sazovor boʻldi, shuningdek, *eng yaxshi ayol bosh roli* nominatsiyasiga nomzod boʻldi. 2005-yilda *Azumi* — *Azumi 2 — Oʻlim yoki Sevgi filmining* davomi chiqdi, unda Aya Ueto ham rol oʻynagan. 2004-yilda u Key Kataoka rejissyori Risa Vatayning eng koʻp sotilgan romaniga asoslangan „Oʻrnatish“ filmida rol oʻynadi.

Shuningdek, reklama biznesida model sifatida ishlagan Aya Ueto 2003-yilda 30 million ien ishlab topgan. 2004-yilda esa u oʻnta turli firma vakili sifatida 45 million iyen oldi.

## Diskografiya

### Albomlar

## Manbalar
Madina Muxtorova

**Madina Muxtorova Saidazimovna** (ayrim manbalarda **Madina Muxtarova** deb yozilgan) (1964-yil 26-yanvar Toshkent, Oʻzbekiston SSR) — Oʻzbekistonda xizmat koʻrsatgan artist.

## Biografiyasi
Madina Muxtorova maktabda turli musiqa tanlovlari, radiodasturlarda faol qatnashib yurgan, soʻngra ustozi tavsiyasiga koʻra Toshkent teatr va sanʼat universitetiga kirish imtihonidan muvaffaqiyatli oʻtib, toʻgʻridan-toʻgʻri universitetning ikkinchi kursiga oʻqishga kirdi.1984-yil „Drama va kino“ boʻlimini tamomladi.

Ijodiy faoliyatini 1990-yilda Yoshlar teatrida boshlagan aktrisa bir yil shu yerda ishlab, soʻng O‘zbek milliy akademik drama teatrida faoliyatini davom ettirdi.
Hozirgacha shu teatrda ishlaydi.

Aktrisa Madaniyat universitetida oʻqigan paytida Said Muxtor bilan tanishgan.

Muxtorovaning sobiq turmush oʻrtogʻi va farzandinig otasi — aktyor, rejissyor Said Muxtor.

## Faoliyati
Madina Muxtorova aktrisa sifatida koʻplab spektakl va oʻndan ortiq filmlarda ishtirok etgan, ellikka yaqin film va multfilmlarni dublyaj qilishda ham ishtirok etgan. Aktrisa filmlarda koʻp rol oʻynamagan boʻlsada, tomoshabinlarga „Togʻli kuyov“ filmidan yaxshi tanish.

Koʻp yillik mehnatlari uchun 2003-yilda aktrisa „Oʻzbekiston Respublikasida xizmat koʻrsatgan artist“ faxriy unvoni bilan taqdirlangan.
Turkiya, Egipet-davlatlarida.Moskva, Semfiropol, Olma-ota shaharlarida:"Chimildiq", „Shum bola“ va „Qirmizi olma“ spektaklidagi rollari bilan muvafaqqiyatli qatnashgan. „Mehrobdan chayon“ da Raʼno roli bilan Jahon teatr Festivallarida ishtirok etgan. „Ofarin“ mukofoti sovrindori. 1992-yil „Afandinig besh xotini“ dagi Toʻtihon roli uchun „Yilning eng yaxshi ayol roli“, „Shum bola“da Shum bola roli uchun „Yilning eng yaxshi aktrisasi“ kabi mukofotlarga sazovor boʻldi.

## Filmografiyasi

*

*
## Teatrdagi faoliyati

## Manbalar
Fobia

**Fobia** – Mexiko shahrida tuzilgan rok guruhi.

## Tarixi
Guruh 1987-yilda Leonardo de Lozanna va Molotovlik Micky Huidobroning ukasi Francisko „Pako“ Huidobro tomonidan tashkil etilgan. Asl tarkib Lozanna, Huidobro, baschi Javier Ramires, klaviaturachi Inyaki Vaskes va barabanda Gabriel Kuridan iborat edi. Keyinchalik Kuri oʻrnini Xorxe „Chiquis“ Amaro egalladi, undan keyin multi-instrumentalist Jey de la Kueva (Meksikaning guruhi Moderattoning yetakchi xonandasi) guruhga qoʻshilgan.

## Aʼzolar

* Leonardo de Lozanne: bosh qoʻshiqchi
* Francisco „Paco“ Huidobro: asosiy gitarachi
* Javier 'Cha!' Ramírez: Bass gitarachi
* Jay de la Cueva: Barabanchi
* Iñaki Vázquez: Klaviaturachi

**Sobiq aʼzolar**

* Gabriel Kuri: Barabanchi
* Jorge 'Chiquis' Amaro: Barabanchi

## Diskografiyasi

* *Fobiya* (1990)
* *Mundo Feliz* (1991)
* *Leche* (1993)
* *Amor Chiquito* (1995)
* *Fobia on Ice* (1997)
* *Wow 87*04* (2004)
* *Rosa Venus* (2005)
* *XX* (2007),
* *Destruye Hogares* (2012)
* *Pastel* (ikkita CD va bitta DVDni oʻz ichiga oladi) (2019)
* *MTV Unplugged* (Jonli akustik albom) (2020)

## Manbalar

## Havolalar

* Fobia veb-sayti rasmiy sayti
Yevropa madhiyasi

**„Yevropa madhiyasi“** ham Yevropa Ittifoqi (EI) ham Yevropa Kengashining madhiyasidir. Madhiya Yevropa Ittifoqi va shu bilan birga butun Yevropani ifodalash uchun ishlatiladi. Uning maqsadi umumiy Yevropa qadriyatlarini hurmat qilishdir. Yevropa Ittifoqi madhiyani erkinlik, tinchlik va birdamlik gʻoyalarini ifodalovchi sifatida taʼriflaydi.

U Ludwig van Beethovenning 1823-yilda yozilgan 9-simfoniyasining yakuniy qismidan olingan „Ode to Joy“ sheʼriga asoslangan. Madhiya rasmiy holatlarda, masalan, siyosiy yoki fuqarolik tadbirlarida yangraydi.

## Tarix

Friedrich Schiller 1785-yilda „An die Freude“ („To Joy“) sheʼrini yozgan. 

1971-yilda Yevropa Kengashi Parlament Assambleyasi 1955-yilda Richard von Coudenhove-Kalergi tomonidan bildirilgan taklifni hisobga olgan holda, Betxovenning 9-simfoniyasidan „Ode to Joy“ni madhiya sifatida qabul qilishni taklif qilishga qaror qildi.

## Foydalanish
„Ode to Joy“ — Yevropa Kengashi (KE) va Yevropa Ittifoqi (YI) madhiyasi. Yevropa Ittifoqi kontekstida madhiya butun Yevropani ifodalash uchun ishlatiladi. 

## Manbalar

## Havolalar
* ''Beethoven's Ninth: A Political History''
* Delegation of the European Commission
* European anthem
* The European anthem – European Commission website
Scots Wha Hae

**„Scots Wha Hae“** (inglizcha: Scots Who Have; Shotlandiya gaelcha: Brosnachadh Bhruis) — Shotlandiyaning vatanparvarlik qoʻshigʻi boʻlib, asrlar davomida mamlakatning norasmiy milliy madhiyasi sifatida xizmat qilgan, shotland tili va ingliz tilidagi soʻzlardan foydalangan holda yozilgan. Soʻnggi paytlarda asosan „Scotland the Brave“ va „Flower of Scotland“ qoʻshiqlari uning oʻrnini egallagan.

## Tarix

### Yaratilishi
Qoʻshiq matni Robert Burns tomonidan 1793-yilda Shotlandiya Angliya qirolligidan suverenitetini saqlab qolgan 1314-yildagi Bannockburn jangi voqealarini esga olgan holda maxsus nutq shaklida yozilgan. Burns ushbu sheʼrni anʼanaga koʻra, Bannockburn jangida Bruce armiyasi tomonidan ijro etilgan „Hey Tuttie Tatie“ anʼanaviy Shotlandiya kuyiga atab yozgan.

„Scots Wha Hae“ — Shotlandiya milliy partiyasining partiya qoʻshigʻi. Ilgari, u har yili oʻzlarining yillik milliy konferensiyasining yopilishida kuylangan.

## Matn

## Manbalar

## Havolalar
* Scots Wha Hae
* MP3 file of vocal performance
Oksitaniya milliy madhiyasi

**Se Canta** (Oksitancha talaffuzi: [se ˈkantɔ]; mintaqaviy muqobil sarlavhalar: Se Chanta; Aqueras Montanhas) — Oksitaniya milliy madhiyasi hisoblanadi. Shuningdek, butun Oksitaniyada maʼlum boʻlgan juda qadimgi mashhur qoʻshiqdir. Afsonaga koʻra, uni Gaston III Febus (1331-1391), graf Foix va Baern yozgan.1993-yildan beri Aran vodiysida (Kataloniya, Ispaniyadagi komarka) Montanhes Araneses nomi bilan rasmiy maqomga ega. Madhiya 2010-yil 6-avgustdan beri „Tuluza“ futbol klubining rasmiy madhiyasi hisoblanadi.

Shuningdek, ushbu madhiya Aragonda (Ispaniya) Aqueras montanyas yoki Aqueras montañas kabi nomlar bilan mashhur boʻlib, aragon tilida kuylangan. U Aragon guruhi tomonidan tuzilgan.Se Canta koʻpincha butun Oksitaniyaning norasmiy madhiyasi sifatida qabul qilinadi va bu mintaqada yashovchi koʻpchilik odamlar oksitan tilida soʻzlashuvchi boʻlmasa ham, birinchi misra va xor soʻzlarini bilishadi.

2006-yil 10-fevralda Turindagi Qishki Olimpiya oʻyinlarining ochilish marosimi (L’Ange Gardien xori tomonidan) va 2003-yil 3-iyunda Fransiya Milliy Assambleyasida (Jan Lassal tomonidan, 2006-yil) kuylangan.

Se Canta tijoriy ravishda bir qator qoʻshiqchilar va guruhlar tomonidan ijro etilgan, ular orasida Lou Dalfin, Patric, André Dassary, Charé Moulâ, Calabrun (Germaniya davlatidan), Jean-Bernard Plantevin, Coriandre, Tòni de l’Ostal, Biella Nuei (Aragóndan), Crestian Almergue e lo Grop Tèst, Corrou de Berra and Dorothée kabi mashhur qoʻshiqchilar mavjud.

## Matn
Qoʻshiq matni oksitan tilida yozilgan. Oʻn toʻrtta mavjud versiyaning barchasi quyidagi jadvalda transkripsiyalangan va tarjima qilingan. 2002-yil 9-fevralda, bir necha misralarda tilga olingan Nimes favvorasi yonidagi bodom daraxti shu hududga ekildi. Koʻpgina matnlar asl Febusian sheʼriga bogʻlangan boʻlsa-da, choʻpon va toʻy versiyalari umumiy ohangga nisbatan turli mavzularga ega. Qavslar orasida eshitilishi mumkin boʻlgan, lekin oddiy qoʻshiq matnining bir qismi boʻlmagan turli qoʻshimcha misralar mavjud.

## Manbalar

## Havolalar
* Video with translated lyrics
* With translated lyrics
Ruqayya bint Ali

**Ruqayya binti Ali** () –toʻrtinchi xalifa Ali ibn Abu Tolib (r.a.)ning qizi (656-661).

## Biografiyasi
U Alid avliyo (Sayyida) sanaladi, onasi Sahba binti Rabi’adir. Uning onasi Fotima binti Xuzom al-Qulabiya al-Alaviyya bo‘lib, Ali ibn Abu Tolibning xotini Umm al-Banin nomi bilan mashhur edi. U Banu Kilab Kalbasiy qabilasidan, Xasais al-Abbosiyodan edi. U Abbos ibn Alining haqiqiy singlisi deb daʼvo qilinadi (oʻngdagi rasmda koʻrsatilgan) Qohiradagi oʻzining mashhadidagi (ziyoratgohi) anʼanaviy ravishda homiy avliyo hisoblanadi. Uning Qohiradagi ziyoratgohi hanuzgacha nazr va shafoat ibodatlari oʻqiladigan notiqlik joyi sifatida foydalaniladi.

U Makran va Lahorga (hozirgi Pokiston) islomni targʻib qilish uchun borgan. Karbalo voqealaridan keyin Ruqayya boshchiligidagi besh nafar musulmon ayol Makkani tark etib, Lahorga joylashish va prozelitizmga kirishishdi, natijada jamiyatning katta qismi Islomni qabul qildi.

Baʼzi islom tarixchilarining fikriga koʻra, Ruqayya otasi tomonidan islom dinini targʻib qilish uchun Sindga borishni buyurgan. Ularning targʻiboti muvaffaqiyatli boʻlishi aytilgandi. Karbalo qirg‘ini voqealari Ruqayiyaning Makranga hijrat qilishiga sabab bo‘ldi va u yerda bir necha yil odamlarni Islomga daʼvat qildi. Muhammad ibn Qosim ham Ruqayyaning boshiga tushgan azob-uqubatlardan xabar topib, uning tarafdori bo‘ldi.

Hikoyada yetti nafar ayol va to‘rtta erkak bor edi, chunki u o‘zini tanishtirib, "Men shahid Muslim ibn Aqilning bevasi, Alining qizi va qo‘mondon Imom Husaynning singlisiman, — Abbosning lashkarboshisi, qolgan beshta xonim mening kelinlarim, oltinchisi — cho‘rimiz Halima edi, lekin u biz bilan teng edi. Keyin u bizning qoʻriqchilarimiz boʻlgan va qabilalarimizga mansub boʻlgan Abb-ul-Fathning ismlarini aytib berdi. Bular Abb-ul-Fazal, Abb-ul-Mukaram va Abdullohdir.

## Oʻlimi
U bolaligida vafot etgan deb aytiladi. Biroq, uning oʻlimining aniq sanasi nomaʼlum. U Lahorda Bibi Pak Damanda dafn etilgan.

Shuningdek, Lahorda (Pokiston) Bibi Pak Daman (urdu. byy̰ b̰ pạkdạmn Bībī Pāk Dāman) nomli ziyoratgoh ham bor, mahalliy aholi uni *Ruqayya binti Ali maqbarasi* deb atashadi.

XI asrda Sayyida Ruqayiyning mashhadi 1133-yilda unga yodgorlik sifatida qurilgan. U Pokistonda juda hurmatga sazovor ayol va uning Lahordagi ziyoratgohiga sunniy va shia musulmonlari tashrif buyurishadi. Islomiy Jumada al-Soniy oyida uch kunlik Ur Sayyid Ruqayya Jumada al-Soniyning 7-dan 9-kuniga qadar nishonlanadi. Ursni ulugʻlash marosimi oʻz ichiga oladi, bu marosimda fidoyi ayollar Ruqayiy ziyoratgohidagi qabrlarni yuvish uchun suv olib kelishadi.

## Yana qarang

* Sayyida Nafisa binti al-Hasan
* Sayyida Zaynab binti Ali
* Muhammadning bolalari
* Fotima binti Muhammad
* Zaynab binti Muhammad
* Ummu Kulsum binti Muhammad
* Xadicha qizlarining nasabnomasi
* Sahobalar

## Manbalar
Waldschlösschen koʻprigi

**Waldschlösschen koʻprigi** () Drezdendagi Elba daryosi orqali oʻtadigan avtomobil koʻprigi. Koʻprik shahar ichidagi tirbandlikni bartaraf etish uchun moʻljallangan edi. Uning qurilishi juda koʻp munozaralarga sabab boʻldi, chunki Drezden Elba vodiysi UNESKOning Butunjahon merosi obyekti deb eʼlon qilingan. UNESKO koʻprik qurilishiga qarshi boʻlgan, agar koʻprik quriladigan boʻlsa, vodiyning Jahon merosi unvoni olib tashlanishi mumkinligini aytib oʻtgan. Ushbu loyiha natijasida Drezden Elba vodiysi 2006-yilda „Yoʻqolib ketish xavfi ostidagi Jahon merosi obyekti“ roʻyxatiga kiritilgan (Yevropadagi ikkita shunday obyektdan biri, ularning ikkinchisi: Kosovodagi Oʻrta asr yodgorliklari) va 2009-yilda Butunjahon merosi roʻyxatidan chiqarilgan ikkinchi obyekt hisoblanadi.

## Tarixi

Ushbu joyda koʻprik qurish rejalari bir asrdan beri shakllantirilayotganligi sababli, 1996-yilda qayta koʻrib chiqilgan yoʻl harakati modeliga muvofiq, Drezden shahar kengashi loyihaga rozi boʻladi. Rejalashtirish uchun ruxsat olish jarayoniga deyarli sakkiz yillik tayyorgarlikdan soʻng, 2005-yilda koʻprikni qurish boʻyicha umumxalq referendumi oʻtkaziladi. Natijada koʻpchilik koʻprik qurilishiga ovoz beradi. 2006-yil aprel oyida shahar kengashi UNESCO shikoyatidan keyin qurilish ishlarini toʻxtatishga majbur boʻladi. Saksoniya Erkin Davlati bu xususda sudga shikoyat arizasini yoʻllaydi va 2007-yil mart oyida sud majlisida *Sächsisches Oberverwaltungsgericht* (davlat maʼmuriy oliy sudi) rejalashtirilgan koʻprik qurish qarorini tasdiqlaydi. Bu qarorni Germaniya Bundestagining vitse-prezidenti Wolfgang Thierse „Germaniya uchun qaygʻuli qaror“ deb taʼriflagan.

2007-yil avgust oyida maʼmuriy sud yoʻqolib ketish xavfi ostida turgan taqaburun koʻrshapalaklarini himoya qilish uchun choralar koʻrish zarurligi toʻgʻrisida qaror chiqargani sababli qurilish ishlari toʻxtab qoladi, chunki bu turning Germaniyada atigi 650 ga yaqin vakillari qolgan, baʼzilari esa koʻprik qurilishi kutilayotgan joy yaqinida yashar edi. Germaniya sudlari 2007-yilning noyabrida qurilishni qayta tiklash mumkinligi haqida qaror qabul qilgan.

2009-yil 25-iyunda UNESCOning Butunjahon merosi qoʻmitasi Waldschlösschenbryucke qurilishi tufayli Drezden Elba vodiysidan Butunjahon merosi obyekti maqomini olib tashlashga qaror qiladi. Bu Yevropadagi Butunjahon merosi roʻyxatidan chiqarilgan obyektlarning birinchisi, dunyo miqyosida esa ikkinchisi edi.

Koʻprik qurish loyihasi ESKR tomonidan ishlab chiqilgan. 1997-yilda tanlovda gʻolib boʻlgan Eisenloffel va Sattler (muhandislar), Kolb va Ripke (arxitektorlar) aynan ESKR soʻzining kelib chiqishi sabachilaridir. Obyekt PERI Gmbh tashkiloti tomonidan qurilgan.

Koʻprik 2013-yil 24-avgustda rasman ochilgan va 2013-yil 26-avgust kuni ertalabdan boshlab transport harakati yoʻlga qoʻyilgan.

## Manbalar

## Havolalar
* 
* Webcam
Oi u luzi chervona kalyna

**Oi u luzi chervona kalyna** (, O'zbekcha: *Oh, oʻtloqdagi qizil viburnum*) — Bogdan Xmelnitskiy davridagi Ukraina vatanparvarlik marshi, birinchi marta 1875-yilda Vladimir Antonovich va Mixaylo Draxomanov tomonidan kuylangan. 1914-yilda bastakor Stepan Charnetskiy tomonidan milliy gʻurur va xotira kuniga bagʻishlangan zamonaviy versiyasi yozib chiqiladi. Birinchi jahon urushidagi Sich Riflemen harakati, keyinchalik esa Ukraina mustaqillik urushining Ukraina xalq armiyasi va Ikkinchi jahon urushi davridagi Ukraina qoʻzgʻolonchilar armiyasi tomonidan milliy qoʻshiq sifatida qabul qilingan edi. Ushbu qoʻshiqning koʻplab versiyalari va coverlari mavjud.

Qoʻshiqdagi qizil viburnum (ukrain tilida kalyna) — toʻrt-besh metr balandlikda oʻsadigan bargli, butasimon oʻsimlik boʻlib, u butun Ukrain xalqining folklorida foydalaniladigan eng mashhur obyekt hisoblanadi.

## Tarix

Qoʻshiq Ukraina xalqining mustaqillikka intilishi bilan bogʻliqligi tufayli, Ukraina Sovet Respublikasi mavjud boʻlgan davrda (1919-1991) qoʻshiqni kuylash taqiqlangan edi. Shunga qaramay, uni Ukraina vatanparvarlari qonunga boʻysunmay kuylab kelishadi. U davrda kimda kim bu qoʻshiqni aytgan boʻlsa, qamoqqa tashlangan, kaltaklangan va hatto surgun qilinadi.

## 2022 yilda Rossiyaning Ukrainaga bostirib kirishi

2022-yilning mart oyida qo‘shiqning birinchi misrasini kuylagan Ukrainaning BoomBox guruhining aʼzosi Andriy Khlyvnyukning ijrosi aks etgan Instagram videosi qilinganida soʻng qo‘shiq xalqaro eʼtiborni qozonadi va butun dunyo bo‘ylab turli sanʼatkorlar tomonidan remiks qilinadi. Valentina Kuzik yaratilayotgan yangi versiyasidagi oʻzgarishlarni yuksak eʼtirof etib oʻtgan edi.

24-fevralda Rossiyaning Ukrainaga bostirib kirishi boshlangan vaqtda BoomBox AQShda gastrol safarida edi. Bosqinga javoban, Andriy Khlyvnyuk qurolli kuchlarga qoʻshilish maqsadida Ukrainaga qaytish uchun konsert muddatini qisqartirdi. U Ukrainaning Kiev shahridagi Sofiya maydoni yaqinida harbiy kiyimlarni kiyib olgan holda videoni yozib oladi va 27-fevral kuni Instagram’dagi akkauntiga yuklaydi va u yerda virus kabi tez tarqalib ommalashib ketadi.

Xlyvnyukning remiks qilgan birinchi sanʼatchi mart oyining boshida janubiy afrikalik musiqachi The Kiffness boʻlgan edi. Oʻsha oyning oxirida ukrainalik muz raqqosalari Oleksandra Nazarova va Maksym Nikitin 2022 yilgi figurali uchish boʻyicha jahon chempionatida Rossiyaning bosqinchiligiga norozilik belgisi sifatida qoʻshiqni ijro etishdi.

2022-yil aprel oyida Pink Floyd Xlyvnyukning "Hey, Hey, Rise Up! " vokal treki uchun yozuvidan foydalanadi va videoni guruh Ukrainaga gumanitar yordam ko‘rsatish uchun chiqaradi. Videoda Xlyvnyukning chiqishi guruhning orqasida, ular ijro etayotgan paytda aks ettirilgan va qisman toʻliq ekranlarda koʻrsatilgan edi. Qoʻshiq Veryovka Ukraina xalq xorining „Oh, qizil viburnum …“ boshqa yozuvidan namuna bilan ochiladi.

Oʻshandan beri YouTubeʼda yangi versiyalar paydo boʻlmoqda hatto original remiksning remikslari ham kuylanmoqda.

## Qoʻshiq soʻzlari

## Havolalar
Nikolay Ulyanov

**Nikolay Fedorovich Ulyanov** — rossiyalik arxitektor va texnolog-muhandis.
## Biografiyasi

Nikolay Fedorovich Ulyanov 1869-yilda Turkiston o‘lkasi rus maʼmuriyati taklifiga binoan Toshkent shahriga kelgan.

Bu yerda Ulyanov Buyuk Gertsog Nikolay Konstantinovich tashabbusi bilan ishlab chiqilgan loyiha asosida dasht cho‘llarini sug‘orish uchun Sirdaryodan kanal qurish ishini boshlagan.

1875-yilda muhandis Shavrov arxitektor Ulyanov loyihasi bo‘yicha Iosef-Georgiyevskiy ibodatxonasini qurgan. Ushbu ibodatxona Toshkentdagi boshqa ko‘plab go‘zal binolar singari o‘ziga xos uslubda qurilgan.

Qariyb 800 yaqin kishini sig‘dira oladigan ushbu ibodatxona uch pogʻonali pishiq g‘ishtdan qurilgan (hozirda bunday inshootlar odatda Turkiston uslubida qurilgan binolar sifatida tavsiflanadi). Cherkovda uch pogʻonali qoʻngʻiroq minora va oʻzbek ganch oʻymakorlari yasagan ganchli (xom alebastr oʻymakorligi) ikonostaz mavjud bo‘lgan. Ibodatxona gumbazi ostidagi qoliplar ham ganchdan ishlangan.

1883-yilda N.F.Ulyanov loyihasiga ko‘ra, Toshkent markazida jamoat bog‘i barpo etilgan, keyinchalik ushbu bog‘ Konstantinovskiy maydoni nomini olgan.

XIX asr oxiriga kelib, Toshkentdagi arxitektor uyi joylashgan koʻchalardan biri Ulyanovsk deb atala boshlagan. Mazkur uy bugungi kungacha saqlanib qolgan. Qizig‘i shundaki, XX asr boshlarida Toshkent orqali o‘tgan nomni o‘zgartirish to‘lqini Ulyanovskiy ko‘chasiga taʼsir ko‘rsatmagan.

Mamlakat mustaqillikka erishgach ushbu ko‘cha XV asrning mashhur xattoti, Movarounnahr hududida bir muddat yashagan Sulton Ali Mashxadiy sharafiga o‘zgartirilgan.

Nikolay Fedorovich Ulyanov Toshkentda vafot etgan va u shahar markazidagi Botkin qabristoniga dafn etilgan.

## Havolalar
* Алексей Филоненко. «Николай Фёдорович Ульянов». На сайте «Письма о Ташкенте». Опубликовано 12 марта 2007 года. (Оригинал в ЖЖ: http://old-benj.livejournal.com/367600.html)
Ayollar daftari

**Ayollar daftari** — o‘gir ahvolga tushib qolgan, maʼnaviy va psixologik ko‘makka muhtoj ayollarni jamiyatda o‘z o‘rnini topishda, ijtimoiy va iqtisodiy ko‘mak berish maqsadida bilim va kasb o‘rganishga ehtiyoji va ishtiyoqi bo‘lgan, ishsiz xotin-qizlarning muammolarini aniqlash, bartaraf etish va nazoratini olib borishga mo‘ljallangan maʼlumotlar bazasi.

Ayollar daftariga 30 yoshdan oshgan quyidagi xotin-qizlar kiritiladi:
* ijtimoiy himoyaga muhtoj ishsiz xotin-qizlar;
* tadbirkorlik qilish istagida bo‘lgan ehtiyojmand xotin-qizlar;
* boquvchisi bo‘lmagan ehtiyojmand xotin-qizlar;
* ijtimoiy yordamga muhtoj I va II guruh nogironligi bo‘lgan, tezkor tibbiy muolajaga muhtoj ehtiyojmand xotin-qizlar;
* uy-joyga muhtoj xotin-qizlar;
* qaramog‘ida nogironligi bo‘lgan farzandlari bor ehtiyojmand xotin-qizlar.

Xotin-qizlarni tadbirkorlik yo‘nalishida shug‘ullanishi uchun 33 milliongacha kreditlar ajtatish ko‘zda tutilgan. 
Maʼlumotlar bazasiga kiritlgan xotin-qizlar toʻliq tartibda ijtimoiy va moddiy jixatdan qo‘llab-quvvatlangandan so‘ng yoki qarorda belgilangan bandlarga asosan ushu bazadan chiqariladi.

## Manbalar

## Havolalar
* «Ayollar daftari»ga kiritilgan xotin-qizlarni qo‘llab-quvvatlash tartibi tasdiqlandi
* O‘zbekistondagi barcha xotin-qizlar “ayollar daftari”ga ro‘yxatga olinadi
* YOLLAR DAFTARI”GA KIRITILGAN XOTIN-QIZLAR ISH BILAN TAʼMINLANMOQDA
Dara gubernatorligi

**Dara gubernatorligi** ( / ) Suriyaning oʻn toʻrt gubernatorligidan (viloyatlaridan) biridir. U mamlakatning janubi-gʻarbiy qismida joylashgan boʻlib, 3730 km 2 maydonni egallaydi. Janubda Iordaniya, gʻarbda Qunaytira va Isroil, shimolda Rif Damashq gubernatorligi va sharqda As-Suvaydo gubernatorligi bilan chegaradosh. Gubernatorlik aholisi 2010-yilgi aholini roʻyxatga olish idorasi hisob-kitobiga koʻra, 998 000 kishini tashkil qiladi. Poytaxti – Darʼo shahri.

Suriyadagi fuqarolar urushi davomida gubernatorlik ichida bir qancha toʻqnashuvlar yuzaga kelgan.

## Tumanlar
Gubernatorlik uch tumanga (mintaqa) boʻlingan. Tumanlar yana 17 ta tumanga (nahiya) boʻlingan:

* **[[Darʼo mintaqasi]]** (8 mintaqa)
** Darʼo nahiyasi
** Busro nahiyasi
** Xirbat Gʻazola nahiyasi
** Ash-Shajara nahiyasi
** Doil nahiyasi
** Muzayrib nahiyasi
** Al-Jiza nahiyasi
** Al-Musayfira nahiyasi

* Izra mintaqasi (6 nohiya)
** Izra nohiyasi
** Josim nohiyasi
** Al-Hirok nohiyasi
** Navo nohiyasi
** Ash-Shayx Maskin nohiyasi
** Tasil nohiyasi
* As-Sanamayn mintaqasi (3 sub-districts)
** As-Sanamayn nohiyasi
** Al-Masmiya nohiyasi
** Gʻabogʻib nohiyasi

## Manbalar

## Havolalar

* Darʼo gubernatorligining rasmiy sayti (arabcha)
* edaraa daraa yangiliklari va xizmatlari chop etiladigan birinchi toʻliq veb-sayt
Gulyanaq Mammadova

**Gulyanaq Mammadova** (10-iyun 1973-yil) — R. Beybutov nomidagi Ozarbayjon davlat musiqa teatri vokalisti. Ozarbayjon Respublikasi xalq artisti (2014), O‘zbekiston Respublikasi xalq artisti (2022).

## Manbalar